นิวซีแลนด์ใช้มาตรการแบนผู้เดินทางเข้มงวดสุดในโลก กักทุกคนที่เข้าประเทศ
นิวซีแลนด์ประเดิมมาตรการแบนผู้เดินทางที่เข้มงวดที่สุดในโลก ระงับการแพร่ระบาดโรคโควิด-19 ผู้เดินทางเข้านิวซีแลนด์ทุกคนต้องถูกกักตัว 14 วันเว็บไซต์ สกาย นิวส์ รายงานว่า นางจาซินดา อาร์เดิร์น นายกรัฐมนตรีนิวซีแลนด์ แถลงมาตรการคุมเข้ม โดยผู้ที่เดินทางถึงนิวซีแลนด์ทุกคนต้องกักตัวเป็นเวลา 14 วัน เพื่อป้องกันการแพร่ระบาดของไวรัสโคโรนา 2019 ซึ่งรวมไปถึงผู้เดินทางที่เป็นพลเมืองของนิวซีแลนด์ด้วยเช่นกัน โดยผู้ที่ได้รับการยกเว้นคือผู้ที่เดินทางมาจากหมู่เกาะแปซิฟิกที่ไม่พบผู้ติดเชื้อเท่านั้นนอกจากนี้ยังระบุว่าจะไม่อนุญาตให้เรือสำราญจอดเทียบท่าประเทศนิวซีแลนด์ไปจนถึงวันที่ 30 มิถุนายน อีกด้วย ซึ่งมาตรการดังกล่าวเป็นหนึ่งในมาตรการยับยั้งการแพร่ระบาดของโรคโควิด-19 บริเวณชายแดนที่เข้มงวดที่สุดในโลกนอกจากนี้ทางการนิวซีแลนด์ยังขอความร่วมมือให้ประชาชนหลีกเลี่ยงการจับมือและการทักทายแบบใกล้ชิด โดยนิวซีแลนด์พบผู้ติดเชื้อไวรัสโคโรนา 2019 ภายในประเทศจำนวน 6 ราย
นิวซีแลนด์ประเดิมมาตรการแบนผู้เดินทางที่เข้มงวดที่สุดในโลก ระงับการแพร่ระบาดโรคโควิด-19 ผู้เดินทางเข้านิวซีแลนด์ทุกคนต้องถูกกักตัว 14 วัน 
ไวรัสโคโรน่า,ไวรัสโคโรนา,โควิด-19,นิวซีแลนด์ โควิด,COVID-19,ข่าวไวรัสโคโรนาล่าสุด